
הוריות ז ע"א



טקסט הדף





	צבור מוצא מכלל יחיד ומשיח מוצא מכלל יחיד מה צבור אין חייבין אלא על העלם דבר עם שגגת מעשה אף משיח לא יהא חייב אלא על העלם דבר עם שגגת מעשה או כלך לדרך זו נשיא מוצא מכלל יחיד ומשיח מוצא מכלל יחיד מה נשיא מביא בשגגת מעשה בלא העלם דבר אף משיח מביא בשגגת מעשה בלא העלם דבר נראה למי דומה צבור בפר ואין מביאין אשם תלוי ומשיח בפר ואין מביא אשם תלוי מה צבור אינו חייב אלא על העלם דבר עם שגגת מעשה אף משיח לא יהא חייב אלא על העלם דבר עם שגגת מעשה או כלך לדרך זו נשיא מביא שעירה בעבודת כוכבים ומביא אשם ודאי ומשיח מביא שעירה בעבודת כוכבים ומביא אשם ודאי מה נשיא מביא בשגגת מעשה אף משיח מביא בשגגת מעשה ת''ל {ויקרא ד-ג} לאשמת העם הרי הוא משיח כצבור מה צבור אינו מביא אלא על העלם דבר עם שגגת מעשה אף משיח אינו מביא אלא על העלם דבר עם שגגת מעשה אימא מה צבור הורה ועשו אחריו בהוראתו חייבין אף משיח כשהורה ועשו אחריו בהוראתו יהא חייב ת''ל {ויקרא ד-ג} והקריב על חטאתו אשר חטא על מה שחטא הוא מביא ואין מביא על מה שחטאו אחרים אמר מר משיח בפר ואין מביא אשם תלוי מנא ליה דאין מביא אשם תלוי דכתיב {ויקרא ה-יח} וכפר עליו הכהן על שגגתו אשר שגג מי שחטאתו ושגגתו שוה יצא משיח שאין שגגתו וחטאתו שוה דכתיב לאשמת העם הרי הוא משיח כצבור לאשמת העם ע''כ לא קאמר ליה אלא אשם כדי נסבה:


	מתני' הורה בפני עצמו ועשה בפני עצמו מתכפר לו בפני עצמו הורה עם הצבור ועשה עם הצבור מתכפר לו עם הצבור שאין ב''ד חייבין עד שיורו לבטל מקצת ולקיים מקצת וכן המשיח ולא בעבודת כוכבים עד שיורו לבטל מקצת ולקיים מקצת:


	גמ' מנהני מילי דת''ר הורה עם הצבור ועשה עם הצבור יכול יביא פר לעצמו ודין הוא נשיא מוצא מכלל יחיד ומשיח מוצא מכלל יחיד מה נשיא חטא בפני עצמו מביא בפני עצמו חטא עם הצבור מתכפר לו עם הצבור אף משיח חטא בפני עצמו מביא בפני עצמו חטא עם הצבור מתכפר לו עם הצבור לא אם אמרת בנשיא שכן מתכפר לו עם הצבור ביום הכפורים תאמר במשיח שאין מתכפר לו עם הצבור ביום הכפורים הואיל ואין מתכפר לו עם הצבור ביום הכפורים יכול יביא פר לעצמו ת''ל על חטאתו אשר חטא הא כיצד חטא בפני עצמו מביא בפני עצמו חטא עם הצבור מתכפר לו עם הצבור היכי דמי אילימא דהוא מופלא והם אינן מופלאין פשיטא דמתכפר לו בפני עצמו הוראה דלהון ולא כלום ובעי אתויי כשבה או שעירה כל חד וחד ואי דאינון מופלאין והוא לאו מופלא אמאי מתכפר לו בפני עצמו הא הוראה דידיה ולא כלום היא





רש"י





	צבור מוצא מכלל יחיד. דיחיד מביא כשבה או שעירה וצבור מביא פר: נשיא מוצא מכלל יחיד. דבכלל אם נפש אחת הוא ומוצא מכללו דיחיד מביא כשבה או שעירה ונשיא מביא שעיר: מה נשיא בשגגת מעשה בלא העלם דבר וכו': צבור בפר ואין מביאין אשם תלוי. כלל כדאמר לקמן דכתיב ביה באשם תלוי ואם נפש כי תחטא וגו' ולא ידע ואשם וכתיב וכפר עליו הכהן על שגגתו אשר שגג והוא לא ידע מי שחטאתו ושגגתו שוה חייב בשגגת מעשה בלא העלם דבר יצא כהן משיח שחטא בהעלם דבר וכ''ש צבור דיצא מאשם תלוי משום דהעלם דבר בהדיא כתיב בהו ואין חטאתו ושגגתו שוה דבעינן העלם דבר עם שגגת מעשה ועוד דצבור אינו בכלל נפש: נשיא. משיח מביאין שעירה בעבודת כוכבים דכתיב בפרשת שלח לך אנשים בעבודת כוכבים ואם נפש דאחד יחיד ואחד נשיא ואחד משיח במשמע: ומביא אשם ודאי. בין נשיא ובין משיח דכתיב באשם גזילות ובאשם מעילות נפש ומשיח ונשיא בכלל נפש אחת הן וצבור אין מביאין אשם ודאי דאינן בכלל נפש אחת והא דתנן אין חייבין אלא על דבר שזדונו כרת ושגגתו חטאת וכן המשיח הכי משמע דב''ד הוא דאינן חייבין כלל עד שיורו בדבר שחייבין על זדונו כרת ושגגתו חטאת שאם הורו בשחייבין על זדונו כרת ושגגתו אשם פטורין לגמרי ועוד דבאשמות אין בהם דין שוגג דעל זדון הוא מביא אשם וכן המשיח אין מביא פר אלא בדבר שחייבין על זדונו כרת ועל שגגתו חטאת אבל במקום אשם ודאי חייב אשם לפי שהוא בכלל נפש אחת דלהכי הושוה לצבור דאין מביאין פר במקום אשם: ומנא ליה. דאין משיח מביא אשם תלוי: דכתיב. באשם תלוי וכפר הכהן על שגגתו אשר שגג מחטאתו מי שחטאתו ושגגתו שוה דאינו חייב עד דהוי הכל בשגגת מעשה דהיינו יחיד יצא משיח שחטאתו ושגגתו אין שוה דאינו חייב אלא על העלם דבר עם שגגת מעשה: לאשמת העם ע''כ לא קאמר ליה. כלומר מלאשמת העם קאמר דנפקא ליה דאין חטאתו ושגגתו שוה דמשיח כצבור והא אכתי לא קמה ליה היקש דלאשמת העם דעדיין לא הועמד לאשמת העם במקומו דהא קאמר אע''ג דאילו לא נאמר לאשמת העם יכולני ללמוד מן הדין דמשיח צריך העלם דבר עם שגגת מעשה בצבור וקאמר נראה למי דומה צבור בפר ואין מביאין אשם תלוי ומשיח בפר ואין מביא אשם תלוי בענין זה הוא דומה משיח לצבור אע''ג דאילו לא נאמר לאשמת העם והכא קאמר דמלאשמת העם נפקא ליה דמשיח אין חטאתו ושגגתו שוה דאין מביאין אשם תלוי והלא בלא אשמת העם הוא דן ולמד: אלא אשם כדי נסבה. אלא עיקר הדין שהוא דן כך הוא צבור בפר ומשיח בפר מה צבור אינו חייב אלא על העלם דבר עם שגגת מעשה אף משיח לא יהא חייב אלא על העלם דבר ושגגת מעשה: מתני' הורה. כהן משיח בעצמו כגון דמורו בתרי איסורי ב''ד בחלב והוא בעבודת כוכבים: נתכפר לו בפני עצמו. דמביא פר בפני עצמו דאי הורה הוא בפני עצמו ולא הורו ב''ד כלל לא איצטריך למיתני דחייב להביא פר דמקרא מלא הוא אלא כי איצטריך למיתני כגון שהורו בשני איסורים: הורה עם הצבור. ב''ד כגון דהורו בחדא איסור הוא בחלב והן בחלב: נתכפר לו עם הצבור. שהוא מתכפר בשל ב''ד ומפני מה מתכפר בשל בית דין עם הצבור כי הורה עם הצבור לפי שבדברים הרבה שוה משיח לב''ד שאין ב''ד חייבין קרבן עד שיורו לבטל מקצת וכן המשיח וכו' והואיל והושוה משיח לב''ד הלכך כי הורה עם הצבור ועשה עם הצבור מתכפר עם הצבור והא דקתני שאין ב''ד חייבין ולא קתני שאין צבור חייבין סתמא כר''מ דאמר לעיל בפ''ק ב''ד מביאין על ידיהן פר והן פטורין: ולא בעבודת כוכבים. אין חייבין קרבן: גמ' מה נשיא חטא עם הצבור מתכפר לו עם הצבור. משום דבשגגת מעשה בלבד הוא מביא שעירה והואיל וחטאתו בשגגת מעשה הוא כיחיד דעלמא הלכך כי חטא ע''פ ב''ד עם הצבור דהוי העלם דבר עם שגגת מעשה מתכפר עם הצבור ועוד שכן מתכפר לו עם הצבור ביוה''כ לפיכך מתכפר לו עם הצבור אף משיח הורה בפני עצמו וכו': ת''ל. דכתיב בכהן משיח על חטאתו אשר חטא דמשמע דכי חטא בפני עצמו הוא דיביא בפני עצמו הא אם חטא עם הצבור מתכפר לו עם הצבור: ה''ד. דכי הורה משיח בפני עצמו דמורו בתרי איסורי דמתכפר בפני עצמו: אי דהוא מופלא ב''ד והן אינן מופלאין פשיטא דמתכפר בפני עצמו דהוראה דידהו לאו כלום היא: ובעי איתויי. כל חד וחד מצבור: כשבה או שעירה. דהא תנן לעיל בפ''ק (דף ד':) או שלא היה שם מופלא של ב''ד דלא הויא הוראה שאע''פ שאינו מסנהדרין שאילו היה מסנהדרין אפי' קטן שבכולם לא היה שם לא הויא הוראה כדאמרינן מאי כל עדת דאי איתא לכולה סנהדרין הויא הוראה ואי לא לא הויא הוראה וכשגגת מעשה לחודיה דמי דמייתי כל חד וחד כשבה או שעירה ה''נ כי הוי הוא מופלא והן אינן מופלאין כי הורה בפני עצמו הואיל והוא לא היה שם עמהן פשיטא דמתכפר בפני עצמו דהוראה דידהו לאו כלום היא: ואי הן מופלאין והוא אינו מופלא. כי הורה בפני עצמו אמאי מתכפר בפני עצמו: והא הוראה דידיה לאו כלום היא. דכיון דאינו מופלא לא ידע מאי קא מורה ולא הוה הוראה מעליא וכשגגת מעשה לחודיה דמי ואשכחן משיח בשגגת מעשה גרידתא פטור לגמרי כדאמרינן בסוף פירקא שאין חטאתו שוה ליחידים:





תוספות





	מה צבור הורו ועשו אחריהן בהוראתן כו'. תימה היאך שייך לדמותו לב"ד דהכתיב לאשמת העם וטפי מסתבר לומר מה צבור אין חייבין עד שיורו א] הן אחרים אף משיח לא יהיה חייב כו': לא אם אמרת בנשיא שכן מכפר לו ביוה"כ. המ"ל שכן נשיא אין מביא בהוראה אלא דאלימא פריך שמתכפר בצבור: ואי דאינהו (כו') מופלאים הוראה דידיה כו'. דהא איתקש לאשמת העם ותנן לעיל כו' כדפרש"י:





רבינו חננאל

[או] כלך לדרך זו נשיא מוצא מכלל יחיד. [ס"א צבור] פי' שקרבנו שעיר ומשיח מוצא מכלל יחיד [ס"א צבור] פי' שקרבנו שעיר. מה נשיא מביא בשגגת מעשה אף משיח כן. נראה למי דומה צבור בפר ואין מביאין אשם תלוי. פירוש אם הורו ב"ד ועשו הקהל ונסתפק להן אם הורו אם לאו. והוא הדין אם הורו ונסתפק לקהל אי עשו אם לא לא מייתי קרבן צבור תלוי דכתיב ונודעה החטאת וגו' אבל כל אחד מביא אשם תלוי ומשיח בפר ואין מביא אשם תלוי. פי' לקמן אוקימנן דכדי נסבה. מה צבור אינו מביא אלא על העלם דבר עם שגגת מעשה אף משיח כן:



[או] כלך לדרך זו נשיא מביא שעירה בעבודת כוכבים ומביא אשם ודאי. פי' אשם מעילות וגזלות ושפחה חרופה ונזיר המפורש בפ' איזהו מקומן בשחיטת קדשים. ומשיח מביא שעירה בעבודת כוכבים ומביא אשם ודאי.



פי' נשיא ומשיח מייתו שעירה בעבודת כוכבים דכתיב בפרשה שלח לך ואם נפש אחת תחטא בשגגה. ותניא עלה בספרי עבודת כוכבים היתה בכלל כל המצות שהיחיד מביא עליהן כשבה או שעירה נשיא מביא שעיר משיח וב"ד מביאין פר הרי הכתוב מוציאה מכללן להחמיר עליה לידון בקבועה ושיהו יחיד ונשיא [ומשיח] מביאין עליה עז בת שנתה לחטאת לכך נאמר פרשה [זו]. פי' נפש כל דהו משמע. ואמרינן לקמן ואם נפש אחת אחד יחיד כו' ותרוייהו מייתו אשם ודאי. דתניא בספרא נפש כי תמעול מעל וגו' לרבות כהן משיח למעילה. פי' כהדיוט כ"ש נשיא דזר. פי' אבל צבור לא מייתו אשם. פי' בשתוף צבור. חדא דנפש כתיב ותו דקרבן לא מייתו צבור אלא על דבר שזדונו כרת ושגגתו חטאת. נקוט האי כללא בידך כל היכא דכתיב נפש לא מחייב צבור. מה נשיא מביא בשגגת מעשה.



אף משיח מביא בשגגת מעשה ת"ל לאשמת העם הרי משיח כצבור. מה צבור אינו מביא כו'. פי' לאשמת העם בענין שיש בו לעם חובת קרבן. או מה צבור שהורה. פי' ב"ד ועשו אחרים כהוראתו חייב אף משיח שהורה ועשו אחרים כהוראתו יהא חייב ת"ל על חטאתו אשר חטא. על מה שחטא הוא מביא ואינו מביא על מה שחטאו אחרים:



אמר מר ומשיח בפר ואין מביא אשם תלוי. מנא ליה דאין משיח מביא אשם תלוי. ומהדרינן נפקא ליה מדכתיב גבי אשם תלוי על שגגתו אשר שגג מי שחטאו בשגגה כלומר לבד בלא העלם דבר הוא דמייתי אשם תלוי יצא משיח שאין חטאו בשגגה אלא עם העלם דבר. אמרינן ומנא ליה דמשיח חטאו בהעלם דבר. ומהדרינן נפקא ליה מלאשמת העם הרי משיח כצבור. אקשינן עד כאן לא קמה ליה. פי' כשאמר התנא משיח בפר ואין מביא אשם תלוי עדיין לא היה המדרש מעמד על בוריו אלא נושא ונותן היה היאך יעמידנו. ופרקינן אשם תלוי כדי נסבה כלומר לא דייק בה דאינה צורך ובהכי (לא) הוה סגיא [ליה] למימר צבור בפר ומשיח בפר מה צבור כו':



פיסקא הורה בפני עצמו ועשה בפני עצמו מתכפר לו בפני עצמו. הורה עם הצבור ועשה עם הצבור מתכפר לו עם הצבור:



ת"ר בספרא יכול הורה משיח עם הצבור וחטא עם הצבור יביא פר לעצמו ודין הוא שיתכפר לו עם הצבור נשיא מוצא מכלל צבור. פירוש דמייתי שעיר בשגגת מעשה ומשיח מוצא מכלל צבור מה נשיא חטא בפני עצמו מתכפר לעצמו חטא עם הצבור מתכפר עם הצבור. פירוש דשגגת מעשה לחודה בעי אף משיח שחטא בפני עצמו מתכפר לעצמו. חטא עם הצבור. פי' שעשה בהוריית ב"ד מתכפר עם הצבור. לא אם אמר בנשיא שכן מתכפר עם הצבור ביוה"כ. פי' בשעירי יוה"כ תאמר במשיח שאין מתכפר עם הצבור ביוה"כ. פי' אלא בפר שלו. דכתיב בזאת יבא אהרן אל הקדש וגו' הואיל וכך יביא פר לעצמו. פי' כשחטא עם הצבור.



ת"ל על חטאתו אשר חטא. חטא בפני עצמו מתכפר לו בפני עצמו. חטא עם הצבור מתכפר לו עם הצבור:



והוינן בה היכי דמי הורייתו בהדי צבור דנתכפר לו בפר הצבור. אי דהוא מופלא והן אינן מופלאין הוריה דידהו ולא כלום היא ובעי כל חד מהצבור שעשה אייתויי כשבה או שעירה פי' והוא דהוראתו לעצמו הוראה כשעשה יביא פר. אי דהן מופלאין והוא אינו מופלא הוריית דידיה ולא כלום היא דכהדיוט דמי ובהדי קהל מתכפר דלאו בר אייתויי פר הוא. (שייך לדף ז ע"ב) ואוקימנא משמיה דרב פפא בשוין. הוא מופלא והן מופלאין והורו בחד איסורא ועבוד צבור וקא עבד איהו בהדייהו ואייתו קהל פר איכפר ליה בינייהו. אבל אם הורה עמהם ולא עבד רוב הקהל אע"ג דאיהו עבד לא מייתי מידי דאיכא למימר עלייהו קסמיך. ובשגגת מעשה לחודא לא מחייב:





המאירי

הנשיא ר"ל המלך הואיל ואין ענינו תלוי אין לו אצל העלם דבר כלום אלא כל ששגג במעשה חייב קרבן המיועד לו ואם עשה עם הצבור בהוראת בית דין מתכפר לו עם האחרים ואם היו העושים חייבין כגון ששגגו מיעוט צבור לבד והיה המלך מן העושים מביא שעיר ששעיר נשיא הוא במקום כשבה או שעירה של הדיוט:



בית דין שנסתפקו בהוראה אם טעו אם לא טעו אין הצבור מביאין על זה אשם תלוי וכן כהן משיח שנסתפק לו אם שגג בהוראה או באותו מעשה אם לאו אינו מביא אשם תלוי שאין צבור וכהן משיח מביאין אשם תלוי על לא הודע שלהם כמו שיתבאר אבל הנשיא הרי הוא כהדיוט לענין זה וכל שנסתפק בשגגת מעשה מביא אשם תלוי על הדרכים שההדיוט מביאו הואיל ואין שגגתו תלויה בהוראה כמו שיתבאר:



כבר ביארנו באשם תלוי שהוא בא על מי שנסתפק לו אם שגג בדבר ששגגתן חטאת קבועה אם לאו והוא מפורש בפרשת ויקרא והוא לא ידע ואשם והביא איל תמים ואינו מכפר אלא תולה עד שיודע בודאי ששגג ויביא חטאתו וביארנו שהצבור וכהן משיח אינם בדין אשם תלוי כלל אבל אשם ודאי הוא בא על ודאן של קצת דברים וחמש הם א' אשם גזלות ר"ל גזל ונשבע והודה ב' אשם מעילות ר"ל שנהנה מן ההקדש ושניהם בויקרא ג' אשם הבא על שפחה חרופה והוא בפרשת קדושים ד' אשם הבא על טומאת נזיר והוא המפורש בפרשת נשא ה' אשם הבא על טהרת מצורע והוא המפורש בפרשת זאת תהיה וכל שנתחייב באחד מאלו מביא אשם ודאי בין מלך בין כהן משיח כשאר הדיוטות אבל צבור אינם בדין אשם אלא כל העושה נדון כיחיד להביא אשם:



למדת ממה שכתבנו שהכהן שהורה ושגגו אחרים בהוראתו שאינו חייב כלום אינו חייב אלא בהוראה לעצמו ושגגת עצמו כמו שביארנו:



כבר ידעת בסדר עבודת יום הכפורים שכהן משיח מתכפר לעצמו ומביא פר כמו שהתבאר במקראות בסדר עבודת יום הכפורים אבל המלך מתכפר עם קרבן צבור המבואר שם ואין לו קרבן בפני עצמו:



זה שביארנו במשנה בכהן משיח שהורה עם בית דין ושגג עם הצבור שהוא מתכפר עם הצבור לא סוף דבר בשאינו מופלא שהרי הוא סמוך מכל וכל על הוראת בית דין אלא אף כשהוא מופלא כמו שביארנו במשנה ומ"מ אם הוא מופלא והם אינם מופלאים אין הוראתם כלום וכל הצבור מביאין קרבן יחידים וכהן משיח מביא את קרבנו ואם הוא אינו מופלא ושגג בהוראת עצמו פטור מכלום:





תוספות רא"ש

צבור מוצא מכלל יחיד. דכתיב ואם נפש אחת תחטא בשגגה מעם הארץ. וצבור שחטאו בשג"מ בכלל כדדרשינן לעיל רפ"ק דמייתו כל חד וחד כשבה או שעירה. והוציא הכתוב צבור שעשאו (בהוראתו) [בהוראה] מכלל זה להביא פר ומשיח נמי בכלל נפש והוציאו מזה הכלל לחייבו בפר:



או כלך לדרך זו נשיא מוצא מכלל יחיד. שגם נשיא היה בכלל ואם נפש להביא כשבה או שעירה ויצא לדונו בשעיר. ואית ספרים דגרסי נשיא מוצא מכלל צבור ומשיח מוצא מכלל צבור. וה"פ נשיא [מוצא] מכלל צבור שעשו בשגגת מעשה דמייתו כשבה או שעירה כל חד מנייהו דכתיב מע"ה ואפילו רובא. וגם נשיא היה בכלל ויצא לידון בשעיר. וגם משיח היה בכלל ויצא לידון בפר. וליכא לפרושי דנשיא ומשיח היו בכלל אם מעיני העדה דבהא לא יצא נשיא מכלל שגם הוא בהוראת ב"ד מתכפר עם הצבור:



הורה בפני עצמו (מתכפר עם שאחרים אינן) מתכפר בפ"ע. מדקתני מתכפר בפ"ע משמע שהיה ראוי להתכפר עמהם. וה"ד כגון שחטאו גם הצבור בהוראת ב"ד ואשמועינן דלא סגי ליה לדידיה פר צבור. דאי בדלא הורו צבור כלל מאי מתכפר לו בפ"ע פשיטא אלא במאן מתכפר לו. ועוד קרא במאי מתוקם אם לא בענין זה שחטא (כולא) [בלא] צבור. ובגמ' מוקי לה כגון דאורי בתרי אסורי הוא בחלב והן בע"ז. הורה עם הצבור דאורו תרווייהו בחלב מתכפר לו עם הצבור. ורישא משנה שאינה צריכה היא דהאיך מתכפר על חלב שאכל דחייב עליו פר בשעיר שמביאין הצבור בע"ז אלא אגב סיפא נקטוה דמקרא דרשינן ליה בגמרא דסד"א כמו שאינו מתכפר עם הצבור ביוה"כ אלא מביא לעצמו. הה"נ אם חטא עם הצבור בהוראה יביא פר לעצמו:



שאין ב"ד חייבין עד שיורו לבטל כו'. ופרש"י ז"ל שבא לפרש הטעם למה מתכפר עם הצבור דהואיל ושוה משיח לצבור שאינו חייב אלא על שגגת מעשה עם העלם דבר מתכפר נמי עמהם כשהורה ועשה (מהם) [עמהם]. ולא נהירא דאין צריך טעם לזה דהאי קרא דריש בגמרא. ועוד מדכליל בהדייהו ולא בע"ז (וליתא) [וליכא] לפרושי דאף אם הורה ועשה משיח עם הצבור בע"ז מתכפר עמהם דהא משיח בעבודת כוכבים כיחיד. ונראה לפרש שאין ב"ד חייבין כו' תחילת דבור הוא. ואע"ג (תני ושאין) [דתני שאין] כה"ג תנן ברפ"ק דמסכת יו"ט שאפר כירה מוכן הוא ותחילת הדבור [הוא] כאילו תנא ואפר כירה מוכן הוא:



שאין ב"ד חייבין. פרש"י ז"ל סתמא כר"מ דאמר בפירקא דלעיל ב"ד מביאין על ידיהן והן פטורין. ותימה דבריש מכילתין פירש אהא דאמר שמואל אין ב"ד חייבין עד שיאמרו להם מותרים. כלומר כשעושין קהל או רובן עבירה ע"פ של ב"ד בין למ"ד לקמן ב"ד מביאין פר ובין למ"ד צבור מביאין. וי"ל משום דקתני (הכי) [הכא] וכן המשיח משמע אין ב"ד חייבין על הבאת קרבן קאי דומיא דמשיח:



ת"ר משיח שהורה עם הצבור ועשה עם הצבור יביא פר לעצמו ודין הוא. פי' ודין הוא שלא יביא ושקלי וטרי עד דסתר האי דינא. וראוי הוא שיביא לעצמו. אלא דיליף לה מקרא שמתכפר עם הצבור:



ה"ד הא דקאמרת הורה בפ"ע מתכפר בפ"ע. דע"כ בדאיתא תרי הוראות כדפרישית. והיכי משכחת לה דהורה כהן משיח וגם הורו ב"ד. ומוקי לה ר"פ בשוין שכולן מופלאים ולא בררי לי שפיר מאי הפי' מופלא דראוי להוראה היינו דגמיר כולי תלמודא כשמעון בן עזאי וגמיר וסביר ומאי חסיר ליה להיותו נקרא מופלא. ואפשר דמושיבין בסנהדרין אע"פ שאינו ראוי להוראה אי לא משכח ראוי להוראה. ואותן הראוים להוראה נקראים מופלאים. והכא מיירי שכולן ראויים להוראה:





מהרש"א - חידושי הלכות

גמרא מה צבור אינו מביא אלא על העלם דבר עם כו' אף משיח אינו מביא אלא על העלם כו' כצ"ל:


בפרש"י בד"ה צבור בפר כו' ואם נפש כי תחטא וגו' כו' עכ"ל כצ"ל:


בד"ה דכתיב באשם כו' על שגגתו אשר שגג מי שחטאתו כו' כצ"ל:


בד"ה מה נשיא כו' דבשגגת מעשה בלבד הוא מביא שעירה והואיל כו' עכ"ל כצ"ל דבשאר מצות קיימינן הכא דמביא הנשיא שעיר ויחיד דעלמא כשבה או שעירה ודקאמר בשגגת מעשה הוא כיחיד דעלמא כו' היינו דמביא מיהת קרבן ולאפוקי ממשיח דאין מביא קרבן כלל בשגגת מעשה ודו"ק:





רש"ש

גמרא מי שחטאתו ושגגתו שוה כו'. לקמן (ח) הגי' שחטאו בשגגה וכן העתיק רש"י לקמן בס"פ בד"ה אלא א"ר אימא הכי (בסופו) וכ"ה לשונו לקמן ע"ב במשנה:



רש"י ד"ה ומביא אשם ודאי שאם הורו בשחייבין על זדונו כרת ושגגתו אשם. אינו מוצא בכל האשמות זדונו כרת זולת באשם תלוי ע"פ דוחק ובשפחה חרופה עמש"כ ביבמות (נה) בס"ד ומש"כ ועוד דבאשמות אין בהם דין שוגג כו' תמוה דאשם מעילות הוא דוקא בשוגג וכן אשם גזילות לר"ש ולרבנן חייב ג"כ על המזיד אבל בשוגג לכ"ע חייב וכן אשם נזיר ושפחה חרופה חיובן במזיד ובשוגג ועי' לשונו לקמן (ח) במשנה ואין אני מוצא אלא באשם גזילות באומר מותר דומיא דהוראת ב"ד דפטור עי' שבועות (לא ב) תד"ה ואין חייבין (בסופו) וזה הלשון וא"ח על שגגתה גרידתא איתא נמי בשה"פ:



רש"י ד"ה דכתיב דאינו חייב עד דהוי הכל בשגגת מעשה. הלשון לכאורה תמוה דיחיד חייב בהעלם דבר ג"כ דומיא דמשיח דהיינו באומר מותר כדאיתא בשבת (עב ב ושם) ושגגת מלאכה בשבת היינו דסבר שהיא מותרת וכ"מ להדיא לקמן (יו"ד) דחשיב חומר בנשיא על משוח מה שהוא חייב בשגגת מעשה וי"ל כיון דהוראה דידי' ולא כלום היא הוה כשגגת מעשה כדלקמן (בסה"ע) אבל א"כ אם הוא מופלא אינו חייב באומר מותר וזה לא שמענו:



ד"ה הורה והוא בעבודת כוכבים. נ"ל להגיה בדם (ובזה שוב לא נצטרך להגהת גה"ש בדבור הסמוך) כיון דהורה עם הצבור מפרש לקמן בחלב וחלב דוקא אבל י"ל דמילתא פסיקתא נקיט בתרוייהו עי' לקמן ע"ב בגמרא:



רש"י ד"ה נתכפר לו עם הצבור והא דקתני שאין ב"ד כו' ולא קתני שאין צבור כו' כר"מ כו'. לעיל בריש מכלתין ד"ה לעולם אין ב"ד חייבין כו' כלומר כו' בין למ"ד צבור מביאין כו' ונראה דכאן דיוקו ז"ל מדשביק התנא לשון צבור דאתחיל ביה ונקיט ב"ד ש"מ דוקא קאמר והתוי"ט לא ירד לזה ע"ש:





באר שבע

צבור בפר ואין מביא אשם תלוי ומשיח בפר כו'. קצת קשה למה לא אמר נמי צבור אין חייבין אלא במופלא ועד שיורו לבטל מקצת ולקיים מקצת וכן המשיח וכי תימא לפי דכל זה לא נפקא ליה אלא מלאשמת העם כדלקמן והשתא הוא דן ולמד אלו לא נאמר לאשמת העם הלא גם משיח אין מביא אשם תלוי לא נפקא ליה אלא מלאשמת העם כדלקמן:



מנא ליה דאין מביא אשם תלוי. קשה בעיני טובא חדא אמאי פריך טפי מנא ליה דאין מביא כו' על משיח מעל בית דין וכי תימא דקים ליה ב"ד מהאי קרא דמייתי הכא וכפר עליו הכהן וגו' א"כ גם משיח נפקא לן מהאי קרא ועוד קשה למה קבע דבריו אברייתא ולא על מתניתין דלקמן בפרקין דקתני נמי אשם תלוי משיח וב"ד פטורים לכן נ"ל דמעיקרא לא איסתפק ליה כלל הא דאין משיח מביא אשם תלוי דנפקא לן מהאי קרא וכפר עליו הכהן וגו' וכל עצמו לא יצא אלא להקשות על התנא דברייתא לאשמת העם עד כאן לא קאמר ליה והכי פריך מנא ליה דאין מביא כו' כלומר כיון דלא קים לן שאין משיח מביא אשם תלוי מהאי קרא וכפר עליו הכהן וגו' גרידא אלא גם מקרא לאשמת העם הרי משיח כצבור א"כ קשה מנ"ל והלא בלא אשמת העם הוא דן ולמד והיינו דקאמר מנא ליה ולא קאמר מנלן כן נראה לי:



אלא אשם כדי נסבה פרש"י אלא עקר הדין שהוא דן כך הוא צבור בפר ומשיח בפר כו'. וקשה לי אם כן מה השיב התנא במאי דקאמר נראה למי דומה צבור בפר כו' הלא כבר אמר זה בתחלת הדין צבור מוצא מכלל יחיד כו' ומה חידש עכשיו ואין לפרש אלא אשם דהיינו הא דקאמר דכתיב לאשמת העם כדי נסבה לפי דבאמת לא נפקא ליה אלא מלאשמת העם ואם כן לאו כדי נסבה:



הורה בפני עצמו ועשה בפני עצמו. יש להקשות דיוקא דרישא אדיוקא דסיפא טעמא דהורה בפני עצמו ועשה בפני עצמו הא הורה בפני עצמו ועשה עם הצבור מתכפר לו עם הצבור אימא סיפא הורה עם הצבור ועשה עם הצבור מתכפר לו עם הצבור טעמא דהורה עם הצבור ועשה עם הצבור הא הורה בפני עצמו ועשה עם הצבור מתכפר לו בפני עצמו. ושמא י"ל דה"ק הורה בפני עצמו ועשה בפני עצמו מתכפר לו בפני עצמו הא הורה בפני עצמו ועשה עם הצבור נעשה כמי שהורה עם הצבור ועשה עם הצבור ומתכפר לו עם הצבור מפני שהפסוק לא חייבו פר אלא דוקא על שגגת מעשה שהורה לעצמו וכה"ג ממש פריך ומשני הגמרא בפ"ק דקידושין וביום טוב פרק אין צדין דגים:



הורה עם הצבור. פירש ר"ע מברטנורה ז"ל שהיה הוא אחד מן הסנהדרין ששגגו בהוראה וכן נראה קצת מדברי הרמב"ם ז"ל ואנכי לא ידענא מניין להם זה שהרי בגמ' קאמר סבר אביי למימר חטא בפני עצמו היכי דמי דיתבי בשני מקומות וקא מורי בתרי איסורי א"ל רבא אטו שני מקומות גרמין אלא אפילו יתבי בחד מקום וכיון דקא מורי בתרי איסורי כו' משמע בהדיא שאין תלוי כלום אם הוא היה א' מן הסנהדרין או לא אלא הכל תלוי אם קא מורי בתרי איסורי או בחד איסורא וכדפרש"י וצריך עיון:



מתכפר לו עם הצבור פרש"י והא דקתני שאין ב"ד חייבין ולא קתני שאין צבור חייבין סתמא כר"מ דאמר לעיל בפ"ק ב"ד מביאין על ידיהם פר והם פטורים. ואינו מוכרח כמו שפירשתי לעיל בפ"ק גבי אמר שמואל אין ב"ד חייבין כו' ע"ש:



אילימא דהוא מופלא והן אינן מופלין כו'. מה שיש לדקדק על זה פירשתי יפה לעיל בפרק קמא במשנה או שלא היה מופלא של ב"ד שם ע"ש: וכ"ש הוא בע"א והן בחלב דחלוקין בקרבנותיהן נראה דגרסינן דחלוקין לגמרי בקרבנותיהן כו':





שערי תורת בבל

(ז א רש"י) ד"ה הורה כהן משיח וכו' והוא בע"ז נתכפר לו בפ"ע דמביא פר בפ"ע וכו'.—פלא בעיני מ"ש רש"י דמשיח בע"ז מביא פר, דהא משנה שלימה היא (לקמן ט א), דמשיח בע"ז שוה ליחיד דמביא שעירה. וכ"כ רש"י למעלה ד"ה נשיא ומשיח מביאין שעירה בע"ז.





רשימת שיעורים - הגרי"ד סולובייצ'יק

רש"י ד"ה צבור בפר ואין מביאין אשם תלוי. וז"ל כלל כדאמר לקמן דכתיב ביה באשם תלוי ואם נפש כי תחטא וגו' ולא ידע ואשם, וכתיב וכפר עליו הכהן על שגגתו אשר שגג והוא לא ידע, מי שחטאתו ושגגתו שוה חייב בשגגת מעשה בלא העלם דבר יצא כהן משיח שחטא בהעלם דבר וכ"ש צבור דיצא מאשם תלוי משום דהעלם דבר בהדיא כתיב בהו ואין חטאתו ושגגתו שוה דבעינן העלם דבר עם שגגת מעשה, ועוד דצבור אינו בכלל נפש.
צ"ב במה נחלקו ב' הפירושים ברש"י. ונראה לבאר דהציבור חייב להביא פר העלם דבר מחמת החטא דהרי אין הציבור מורה הוראה ואינם חייבים מחמת עצם ההוראה בטעות של ב"ד הגדול, אלא המחייב של הציבור הוא החטא שנעשה על ידם מחמת הוראת ב"ד הגדול, דע"י הוראת ב"ד הגדול נחשב החטא לחלות שם "חטא הציבור" המחייב קרבן פר העלם דבר של ציבור, אמנם המחייב הוא עצם עשיית החטא. ואילו בכהן משיח המחייב של הקרבן הוא החטא וההוראה בשגגה ביחד, ולכן אין חטאתו ושגגתו שוין דיש ב' מחייבים - החטא ושגגת ההוראה ג"כ מחייבת, דשניהם בכלל המחייב. משא"כ בפר העלם דבר של הציבור י"ל דהציבור מביאים את הקרבן משום החטא ואין המחייב של הציבור ההוראה בטעות של ב"ד הגדול. אלא דיש תנאי דבעינן נמי הוראת ב"ד דהחטא נעשה מחמת הוראת ב"ד, אבל המחייב של הציבור הוא עצם עשיית החטא. ונראה דזהו כוונת רש"י בפירוש השני, דציבור אינם מביאים אשם תלוי משום דכתיב ואם נפש תחטא וציבור אינו בכלל נפש. ואילו בפירוש הראשון שכתב "וכל שכן ציבור" ס"ל דהמחייב בפר העלם דבר הוא ב"ד והציבור ביחד – דאע"פ שהפר בא משל ציבור, מ"מ החובה היא חובת ב"ד והציבור ביחד, דההוראה והחטא שניהם ביחד הם המחייבים, אלא דהציבור הם המביאים של הקרבן לר"מ, ולר"ש ב"ד והציבור הם המביאים, ולכן כתב "וכל שכן דציבור יצא מאשם תלוי דהעלם דבר בהדיא כתיב בהו ואין חטאתו ושגגתו שוה".
רש"י ד"ה ומביא אשם ודאי. וז"ל בין נשיא ובין משיח דכתיב באשם גזילות ובאשם מעילות נפש ומשיח ונשיא בכלל נפש אחת הן וצבור אין מביאין אשם ודאי דאינן בכלל נפש אחת, והא דתנן אין חייבין אלא על דבר שזדונו כרת ושגגתו חטאת וכן המשיח הכי משמע דב"ד הוא דאינן חייבין כלל עד שיורו בדבר שחייבין על זדונו כרת ושגגתו חטאת שאם הורו בשחייבין על זדונו כרת ושגגתו אשם פטורין לגמרי. ועוד דבאשמות אין בהם דין שוגג דעל זדון הוא מביא אשם וכן המשיח אין מביא פר אלא בדבר שחייבין על זדונו כרת ועל שגגתו חטאת אבל במקום אשם ודאי חייב אשם לפי שהוא בכלל נפש אחת דלהכי הושוה לצבור דאין מביאין פר במקום אשם עכ"ל.
רש"י מפרש שאין ציבור מביא אשם ודאי משום דכתיב נפש וציבור לא הוי נפש. ועוד כתב רש"י דבאשם חייבים על הזדון כשוגג ואילו ציבור חייבים דוקא כשחטאו בשגגה עפ"י שגגת הוראה של ב"ד הגדול ומביאים פר העלם דבר. וצ"ע דגם כהן משיח חייב פר בהעלם דבר בשגגה וכשאין הוראה בשוגג וכשהוא מזיד חייב אשם, וצ"ע א"כ מ"ש כהן משיח מציבור. וי"ל דאי אפשר לחייב את הציבור באשם כשאין הוראה דבלי הוראה ליכא צירוף בכדי שיהיה נחשב לחלות שם "חטא הציבור"45, ונידון רק כחטא של הרבה יחידים, ורק ההוראה בשגגה מצרפת את היחידים להוי "חטא הציבור", כי הוראה במזיד לא שמה הוראה, והתורה חידשה בחיוב פר העלם דבר של ציבור, דאם חטאו הציבור עפ"י שגגת הוראה של ב"ד הגדול חל צירוף בין החוטאים דהוי חלות שם "חטא הציבור" שמתכפר בפר. ומאידך כהן משיח אינו צריך צירוף לציבור וחייב אף כשאין הוראה, ואף כשהוא מזיד וחטא בלי הוראה ולכן מביא אשם ודאי.
אך יש להעיר דהניחא באשם גזילות ואשם שפחה חרופה דבאים גם בזדון, ומכיון דליתא בב"ד בזדון ה"ה נמי דליתא בב"ד בשוגג כי אשמות ודאי אלו באים על הזדון כשוגג. אך צ"ע באשם מעילות דבא רק בשוגג, וא"כ נימא דאם ב"ד הורו בשגגה שמותר למעול בהקדש דיתחייבו באשם מעילות46. ויתכן דרק המועל בשגגת חתיכה דטעה וחשב דחתיכת הקדש הוי חולין ונשתמש בה אזי חל חיוב קרבן אשם מעילות, אבל באומר מותר ליכא חיוב אשם מעילות. וכמו"כ ליכא חיוב אשם מעילות כשב"ד הורו בטעות דחתיכה זו מותרת, דלחיוב פר העלם דבר צריכים הוראת היתר בטעות, ולא שב"ד טעו טעות במציאות על החתיכה, דאין זו הוראה אלא טעות, ואילו במעילה חייב אשם מעילות רק בשגגת החתיכה. אך צ"ע בזה דהרי יתכן דחייבים אשם מעילות גם בשגגת אומר מותר47. ודוחק לומר דמכיון דב"ד פטור משאר אשמות הבאים במזיד כשוגג ע"כ פטורים נמי מאשם מעילות דבא דוקא בשוגג, וצ"ע.
גמ'. ומשיח בפר ואין מביא אשם תלוי, מה צבור אינו חייב אלא על העלם דבר עם שגגת מעשה, אף משיח לא יהא חייב אלא על העלם דבר עם שגגת מעשה או כלך לדרך זו נשיא מביא שעירה בעבודת כוכבים ומביא אשם ודאי, ומשיח מביא שעירה בעבודת כוכבים ומביא אשם ודאי, מה נשיא מביא בשגגת מעשה, אף משיח מביא בשגגת מעשה, ת"ל לאשמת העם, הרי הוא משיח כצבור, מה צבור אינו מביא אלא על העלם דבר עם שגגת מעשה, אף משיח אינו מביא אלא על העלם דבר עם שגגת מעשה.
עיין ברמב"ם (פט"ו מהל' שגגות ה"ו) וז"ל כהן משיח שנסתפק לו אם שגג שגגה זו שהיא שגגת הוראה עם המעשה או לא שגג אותה, אינו מביא אשם תלוי מפני שהוא בה כצבור שאינן מביאין אשם תלוי על לא הודע של שגגת הוראה וכו' עכ"ל. הרמב"ם פסק שכהן שנסתפק אם חטא פטור מאשם תלוי כמו ציבור, ועיין ברמב"ם (פרק יד הלכות שגגות הלכה ד) וז"ל בית דין שהורו בשגגה ושכחו עצמו של חטא שהורו בו, אף על פי שהן יודעים בודאי שחטאו בשגגה ואף על פי שהעם מודיעין אותן ואומרים להן בכך וכך הוריתם לנו, הם פטורין והעושים על פיהם חייבין בפני עצמן, שנאמר ונודעה החטאת אשר חטאו עליה לא שיודיעו אותו החוטאים, כיצד שגגו והתירו חלב שעל גבי הקיבה ואכלוהו רוב העם ואחר שידעו ששגו בהוראה ושהתירו דבר שחייבים על זדונו כרת ועל שגגתו חטאת קבועה נסתפק להם אם מקצת החלבים התירו או מקצת הדמים התירו הרי אלו פטורין וכל מי שאכל מביא חטאת קבועה עכ"ל. ומבואר דהרמב"ם פסק דאם נודע לבית דין ע"י העם שהב"ד טעו אזי הם פטורים מפר העלם דבר דכתיב ונודעה החטאת אשר חטאו עליה לא שיודיעו אותו החוטאים, והנה הרמב"ם השווה כהן משיח שנסתפק אם שגג לציבור שפטורים כשנודע לב"ד ע"י העם שטעו. ונראה דהטעם שאין חיוב אשם תלוי בב"ד כשיש לבית דין ספק אם חטאו הוא משום דצריכים ידיעה ע"י ב"ד עצמם ולא שיודיעו הציבור לבית דין במה חטאו. וצ"ע מה ענין זה לאשם תלוי.
ונראה לבאר דיש ב' דינים בידיעת ב"ד: א) ידיעת החטא מחייבת פר כמו בקרבן יחיד דידיעת החטא מחייבת חטאת דכתיב "או הודע לו חטאתו", וידיעת החטא חלה בידיעת הציבור שחטאו, וחלה ידיעת החטא אף ע"י אחרים שיודיעו, ב) יש דין מסוים של ידיעת ב"ד שטעו דכתיב "ונודע החטאת אשר חטא" - דידיעת ב"ד מהוה ביטול ההוראה המוטעת, ומדין ביטול הוראה בעינן שיוודע לב"ד עצמן שהם טעו ולא שיודיעו אחרים להם שטעו, דלא חל חלות שם ביטול הוראה אא"כ ב"ד עצמן יודעים מה הורו ומה טעו. וכמו כן בציור שב"ד הם בספק במה היה החטא (דמסתפקים אם הורו בחלב או בדם) אין חיוב אשם תלוי כי ליכא ידיעת ב"ד לבטל את ההוראה בשגגה, כי ספק חטא מיקרי ידיעה לענין ידיעת החטא בנוגע לחיוב אשם תלוי אבל לא לענין ידיעת הוראה בטעות לב"ד כדי לבטל את ההוראה, ופטור כהן משיח מאשם תלוי נלמד מפר העלם דבר של ציבור דכמו שלגבי חיוב פר העלם דבר של ציבור צריכים ידיעת ב"ד ודאית בתורת ביטול הוראה, כמו כן בכהן משיח דבעינן הוראה להתחייב ג"כ בעינן ב' ידיעות - ידיעת החטא וגם ידיעת הטעות בהוראה. והנה הגמ' הביאה דרשה מקרא "וכפר עליו הכהן על שגגתו אשר שגג מי שחטאתו ושגגתו שוים יצא זה שאין חטאתו ושגגתו שוים", דמיירי באשם תלוי דאם בעינן ב' ידיעות – ידיעת החטא וגם ידיעת ההוראה בטעות אין חיוב אשם תלוי48, ומהפסוק לאשמת העם נלמד דכהן משיח צריך ב' ידיעות ולכן הוא נתמעט מאשם תלוי. ומ"מ גם אם נודע לו שהוראתו היתה טעות ונסתפק אם חטא עפ"י הוראתו או לא הריהו פטור מאשם תלוי משום דבעינן ב' ידיעות ידיעת הטעות וידיעת החטא, ואם אחת הויא ידיעה ודאית והשנית היא ספק הריהו פטור מאשם תלוי כי כל שיש ידיעה ודאית ליכא חיוב של אשם תלוי. ונראה דבכהן משיח סד"א דידיעת החטא לבדה מספיק לקבוע ידיעת הוראה בטעות דהרי הוא עצמו המורה והחוטא, שלא כדין פר העלם דבר של ציבור, דב"ד טעו בהוראה והציבור טעו בחטא, וקמ"ל הפסוק לאשמת העם דכה"ג כב"ד דצריך ב' ידיעות נפרדות, של ההוראה בטעות ושל שגגת החטא, ואם ליכא ידיעה ודאית שטעה בהוראה הריהו פטור גם מפר וגם מאשם תלוי דחסרה ידיעת הוראה בטעות.
משנה. הורה בפני עצמו ועשה בפני עצמו מתכפר לו בפני עצמו, הורה עם הצבור ועשה עם הצבור מתכפר לו עם הצבור, שאין ב"ד חייבין עד שיורו לבטל מקצת ולקיים מקצת וכן המשיח, ולא בעבודת כוכבים עד שיורו לבטל מקצת ולקיים מקצת.
עיין ברש"י ד"ה הורה וז"ל כהן משיח בעצמו כגון דמורו בתרי איסורי, ב"ד בחלב והוא בעבודת כוכבים. נתכפר לו בפני עצמו דמביא פר בפני עצמו דאי הורה הוא בפני עצמו ולא הורו ב"ד כלל לא איצטריך למיתני דחייב להביא פר דמקרא מלא הוא אלא כי איצטריך למיתני כגון שהורו בשני איסורים עכ"ל.
וצריך ביאור מהו החידוש דחל חיוב פר כהן משיח כשהורה בפני עצמו אע"פ שב"ד הורו בענין אחר דהרי מה השייכות בין הוראתו להוראת ב"ד הגדול והרי הורו בשני ענינים שונים. וי"ל דמיירי בחד מקום - כלומר דהוראת הכה"ג נודע לבית דין הגדול והם לא מיחו בידו (וכן פירש רבנו חננאל בדף ח: ד"ה והא דתניא הורה בפני עצמו סבר אביי וכו'). ועוד י"ל דמיירי באופן שהכה"ג נמצא בלשכת הגזית והורה את הוראתו עפ"י מה שאמרו ב"ד הגדול, דסמך עצמו על דבריהם וסברתם של ב"ד הגדול, ואע"פ שההוראה שלו היתה בנוגע לענין אחר, כגון שהורה בעבודה זרה והם הורו בחלב מ"מ מיירי באופן שהכהן משיח סמך על סברתם ודבריהם של ב"ד הגדול בנוגע להוראה שהורה. דהרי בשגגת הוראה המשא ומתן הוי ג"כ חלק מהמחייב וכדהוכחנו בשיעורים לעיל מהירושלמי (הוריות פ"א ה"ד) דאם היה ב"ד של ע"א והיה ביניהם גר ליכא חיוב פר העלם דבר, דאע"פ שהגר רק השתתף במשא ומתן של ב"ד בבירור ההלכה, יתכן שדברי הגר במשא ומתן הכריעו את הכף וגרמו לב"ד להכריע ולפסוק את הדין, ואע"פ שהגר אינו חלק מעצם ההוראה דרק השתתף במשא ומתן הרי זה נחשב כאילו היתה ההוראה על פיו. ומוכח מזה דהמשא מתן הוא חלק מחלות שם הוראה לחייב פר העלם דבר. ויתכן דכאן מיירי שסמך הכהן גדול על סברת והוראת ב"ד הגדול. וביאור זה דומה לפירוש הר"ח, דיסוד הדבר הוא דהכהן המשיח חייב פר בפנ"ע אע"פ שסמך על סברתם בהוראה שהורו בענין אחר או משום שלא מיחו בידו. ועיין ברמב"ם (פט"ו מהל' שגגות ה"ה) וז"ל הורה עם בית דין בשגגה ושגגו הם בדם והוא בחלב, אינו מתכפר לו עם הצבור אלא מביא פר לעצמו עכ"ל. ודבריו צ"ב, דמהי כוונתו במש"כ "הורה עם ב"ד בשגגה", והרי הם הורו בב' ענינים שונים. ונראה דר"ל דנחשב שהכהן משיח "הורה עם ב"ד" אע"פ דהורו בב' ענינים שונים משום דמיירי שסמך על סברתם במה שהורו בענין אחר, או שביאר טעמו לב"ד והם לא מיחו בו לכן נחשב "הורה עם ב"ד" אע"פ שהוא הורה בחלב והם הורו בדם, וכמש"נ.
45 ונתבאר לעיל בשיעורים (דף ג: ד"ה הורו ב"ד, ולעיל בדף ז. רש"י ד"ה צבור בפר ואין מביאין אשם תלוי) דחטא הציבור הו"ל חלות שם עבירה מסוימת המחייבת ומתכפרת בפר העלם דבר, ומש"ה יחיד שחטא מחמת הוראת ב"ד ואפילו שחטא לאחרי שהציבור הביאו את הפר פטור מחטאת יחיד, כי חטאו מתייחס לחטא הציבור והוי חלות שם חטא הציבור דאינו מחייב חטאת יחיד, ומאחר דחל חיוב פר העלם דבר על חטאו הריהו פטור מחטאת יחיד. (רבינו זצ"ל).
46 עיין בחידושי הרש"ש על רש"י ד"ה ומביא.
47 עיין באריכות בס' תקנת עזרא על הרמב"ם (פ"א מהל' מעילה ה"ג) שהביא דהכ"מ נקט דאומר מותר חייב באשם מעילות, וכן משמע מרש"י ב"מ (דף נז: ד"ה והרי מעל). אך הביא דר' שלמה קלוגר בתשובה בסוף ספר עזרת כהנים על הספרא פרשת ויקרא נקט דאומר מותר פטור מקרבן מעילה.
48 דאם ב"ד פטורים כשאחרים מודיעים להם טעותם כל שכן שפטורים מאשם תלוי בספק ידיעת טעות בהוראתם, דחיוב אשם תלוי נאמר רק בחטא היחיד המחוייב בספק ידיעת החטא בלבד ולא בב"ד דצריכים ב' ידיעות – ידיעת שגגת החטא וידיעת שגגת הוראה, דספק ידיעת הוראה אינה מחייבתם כי רק ידיעה בודאות שטעו מחייבתם, אך לא באשם תלוי בספק הוראה בטעות.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

